Art Deco

Art Deco ir mākslas termins, kas apzīmē elegantu eklektisku dizaina stilu ar aizsākumiem ap 1920. gadu Parīzē, kas līdz Otrā pasaules kara sākumam dominēja daudzās pasaules valstīs. Stils ietekmēja praktiski visas nozares, ieskaitot arhitektūru, tēlotāja mākslu, lietišķo mākslu, interjera dizainu, rūpniecisko dizainu, modes un juvelierizstrādājumus, kā arī glezniecību, grafiku un kino.

 Raksturojums 
 Art Deco terminu ieviesa 1966. gadā izstādē Parīzē (Les Années 25', Art Deco), kad svinēja 1925. gada notikumu: Exposition Internationale des Arts Décoratifs et Industriels Modernes,  Par 1925. gada izstādi   LNMM Latvija Parīzē 1925-1937  kas bija Parīzes style moderne kulminācija.  Art Deco kopumā pārstāvēja funkcionālisma un modernisma eleganci un šarmu. Art Deco lineārā simetrija, ģeometrija un leņķi skaidri norobežojās no plūstošās asimetriskās "organiskās formas" kas dominēja iepriekšējā jūgendstilā. Art Deco ietekmējās no daudziem agrā 20. gadsimta stiliem, ieskaitot neoklasikso arhitektūru, konstruktīvismu, kubismu un futūrismu. Mākslas virziens reizēm iedvesmojās no senās Ēģiptes un acteku krāsām un formām. Lietpratēji apgalvo, ka vairākām dizainu kustībām bija politiski vai filozofiski zemteksti, bet Art Deco bija tikai dekoratīvs. Arhitektūras piemēri joprojām apskatāmi dažādās pasaules vietās, to skaitā Ķīnā, Indijā, Latvijā, Kolumbijā un ASV. Lielākie un vispazīstamākie ASV Art Deco arhitektūras pieminekļi ir Ņujorkas debesskrāpji: Empire State Building,  Chrysler Building un Rokfellera centrs.

 Attīstība un noriets 
Lielās depresijas desmitgadē Art Deco stila variants paradījās tirgū: Plūdlīnijas (). Streamline Moderne, arī Art Moderne bija vēlīns Art Deco dizainu stils, kas izcēla un uzsvēra laidenas formas, garas horizontālas līnijas un reizēm kuģniecības elementus. 
Plūdlīniju konceptu vispirms radīja rūpniecisko izstrādājumu dizaineri, kuri "noplicināja" Art Deco ornamentus par labu aerodinamiskās kustības un ātruma veidolam, tā radot preces "zinātniski". Cilindriskās formas un gari, horizontāli logi arī, iespējams, ietekmējās no konstruktīvisma. Rezultātā dizaineru komandas steidzami ar plūdlīnijām "ultramodernizēja" ikdienas objektus. Pulksteņus, radio, telefonus, transportlīdzekļus, mēbeles un vairākas saimniecības preces, tostarp Latvijas Minox fotoaparātu, apveltīja ar šo dizainu. 
Streamline Moderne atspoguļoja Lielās depresijas grūtos apstākļus. Ornamenti izzuda. Asos leņkus aizstāja ar vienkāršām, aerodinamiskām laidenām formām. Eksotisko koku, marmoru un akmeni aizvietoja ar cementu un stiklu.

 Art Deco Latvijā 
Stils izplatījās arī Latvijā  Mākslas vēsture   Ansis Cīrulis Parīzē . 
Kad Pāvils Dreijmanis bija Rīgas galvenais arhitekts,  Pāvils Dreijmanis, Rīgas galvenais arhitekts uzcēla laidenās formas Latviešu akciju banku Rīgā, Vaļņu ielā 11. (1930—1931) (arhitekti Karrs & Betge). 

Pasaulē pazīstams Latvijas veiksmes stāsts bija VEF (Valsts Elektrotehniskā Fabrika) ar Ādolfa Irbītes (1910—1983) Art Deco dizaina radioaparātiem, kas atzīmēti ar Grand Prix Pasaules izstādēs Briselē (1935) un Parīzē (EXPO 1937).

 Galerija 

 Atsauces 

 Ārējās saites 

 Art Deco mēbeles Latvijā 
 Art Deco stils 
 Klasiskā modernisma un jaunreālisma periods

Kategorija:Māksla
Kategorija:Arhitektūras stili
Kategorija:Mode